English: Diolch, Dirprwy Lywydd. Firstly, I'd like to thank the Business Committee for allocating time to this proposal and I thank Members who've already expressed support. I'd also like to thank the Royal Society for the Prevention of Cruelty to Animals, Dogs Trust, Blue Cross and Cats Protection for their support in the run-up to this debate. It's estimated that roughly half of households in Wales own pets, but in the private rented sector tenants often talk of blanket bans on owning pets. When I and my missus were looking to rent a place, the estate agents told us that having a dog would be a massive problem. In social housing, there's an underdeveloped pets policy, whilst homeless people face the decision of accessing safe accommodation or keeping their pets. For those of us who own a pet - and, again, most of you know that I own a whippet - they are very much part of the family. That's why the decisions people are being forced to make are so heartbreaking. In opening this debate, there are a few points I want to touch on. To begin with, there are very few reasons or issues that can't be resolved when it comes to why someone can't own a pet in rented accommodation. When you're looking for a house, owning a pet presents an additional barrier that, for some, is insurmountable. Dogs Trust run the Lets with Pets project, which looks to encourage landlords and letting agencies to accept tenants with pets and to make the house-hunting process easier for tenants, and it has been an uphill battle for them. It's starker still when you look at it from a homelessness perspective. The Hope project, again run by Dogs Trust, attempts to help people experiencing homelessness with access to services and support, but, again, owning a pet is a significant barrier. Most homelessness accommodations are unwilling to give a space to someone with a pet because of the concern that they may be needing a room for a long time, given the difficulty in finding pet-friendly accommodation in the housing sector - a vicious cycle. That struggle, in turn, links to the welfare crisis we are facing with animal shelters. Dogs Trust and other rescuers often cite trouble finding accommodation as a reason as to why people hand over their animals. So, what can we do? Currently, the Welsh Government has no plans to legislate regarding the keeping of pets in rental properties. This position has to change. Wales does need a pets in housing Act. Current legislative provision is not enough. Even if we added to the Renting Homes (Wales) Act 2016, the RSPCA, amongst others, have raised concerns that landlords would still refuse pets. They do so en masse already, so unless we make it clear that they can't refuse without good reason, they'll continue to do so. I think many people would agree that you can't give landlords an inch. It's not often that I say this, but the UK Government is doing one thing right through legislating to strengthen the rights of pet owners. That's the exact sort of thing we should be doing here. I am short on time, and I know that a number of Members want to contribute, but I would simply encourage Members to support this motion. Support this motion to allow everyone the right to a companion and support this motion to make it easier for tenants and those experiencing homelessness to keep their family members. Diolch.
Welsh: Diolch, Ddirprwy Lywydd. Yn gyntaf, hoffwn ddiolch i'r Pwyllgor Busnes am neilltuo amser i'r cynnig hwn a diolch i'r Aelodau sydd eisoes wedi mynegi cefnogaeth. Hoffwn ddiolch hefyd i'r Gymdeithas Frenhinol er Atal Creulondeb i Anifeiliaid, Dogs Trust, Blue Cross a Cats Protection am eu cefnogaeth yn y cyfnod cyn y ddadl hon. Amcangyfrifir bod tua hanner yr aelwydydd yng Nghymru yn berchen ar anifeiliaid anwes, ond yn y sector rhentu preifat mae tenantiaid yn aml yn sôn am waharddiadau cyffredinol ar gadw anifeiliaid anwes. Pan oeddwn i a fy mhartner yn ceisio rhentu lle, dywedodd yr asiant tai wrthym y byddai cael ci yn broblem enfawr. Mewn tai cymdeithasol, mae yna bolisi anifeiliaid anwes nad yw wedi cael ei ddatblygu'n ddigonol, tra bod pobl ddigartref yn wynebu'r penderfyniad rhwng cael llety diogel neu gadw eu hanifeiliaid anwes. I'r rheini ohonom sy'n berchen ar anifail anwes - ac unwaith eto, mae'r rhan fwyaf ohonoch yn gwybod fy mod yn berchen ar filgi bach - mae'n rhan fawr o'r teulu. Dyna pam y mae'r penderfyniadau y mae pobl yn cael eu gorfodi i'w gwneud mor dorcalonnus. Wrth agor y ddadl hon, mae rhai pwyntiau rwyf eisiau sôn amdanynt. I ddechrau, ychydig iawn o resymau neu broblemau sydd yna na ellir eu datrys o ran pam na all rhywun fod yn berchen ar anifail anwes mewn llety rhent. Pan fyddwch yn chwilio am dŷ, mae bod yn berchen ar anifail anwes yn rhwystr ychwanegol sydd, i rai, yn anorchfygol. Mae Dogs Trust yn gweithredu prosiect Lets with Pets, sy'n ceisio annog landlordiaid ac asiantaethau gosod tai i dderbyn tenantiaid ag anifeiliaid anwes a gwneud y gwaith o chwilio am dŷ yn haws i denantiaid, ac mae wedi bod yn orchwyl anodd iddynt. Mae'n waeth byth pan edrychwch arno o safbwynt digartrefedd. Mae prosiect Hope, sydd eto'n cael ei redeg gan Dogs Trust, yn ceisio helpu pobl ddigartref gyda mynediad at wasanaethau a chymorth, ond unwaith eto, mae bod yn berchen ar anifail anwes yn rhwystr sylweddol. Mae'r rhan fwyaf o ddarpariaethau llety i bobl ddigartref yn amharod i roi lle i rywun sydd ag anifail anwes oherwydd y pryder y gallai fod angen ystafell arnynt am amser hir, o gofio'r anhawster i ddod o hyd i lety sy'n caniatáu anifeiliaid anwes yn y sector tai - cylch dieflig. Mae'r frwydr honno, yn ei thro, yn cysylltu â'r argyfwng lles a wynebwn gyda llochesi anifeiliaid. Mae Dogs Trust ac achubwyr eraill yn aml yn dweud bod anawsterau i ddod o hyd i lety yn cael ei nodi fel rheswm pam fod pobl yn trosglwyddo eu hanifeiliaid iddynt. Felly, beth allwn ni ei wneud? Ar hyn o bryd, nid oes gan Lywodraeth Cymru unrhyw gynlluniau i ddeddfu ynghylch cadw anifeiliaid anwes mewn eiddo ar rent. Mae'n rhaid i'r sefyllfa hon newid. Mae angen Deddf anifeiliaid anwes mewn tai ar Gymru. Hyd yn oed pe baem yn ychwanegu at Ddeddf Rhentu Cartrefi (Cymru) 2016, mae'r RSPCA, ymhlith eraill, wedi codi pryderon y byddai landlordiaid yn dal i wrthod anifeiliaid anwes. Maent yn gwneud hynny ar raddfa fawr yn barod, felly oni bai ein bod yn ei gwneud yn glir na allant wrthod heb reswm da, byddant yn parhau i wneud hynny. Rwy'n credu y byddai llawer o bobl yn cytuno na allwch roi modfedd i landlordiaid. Nid wyf yn dweud hyn yn aml, ond mae Llywodraeth y DU yn gwneud un peth yn iawn drwy ddeddfu i gryfhau hawliau perchnogion anifeiliaid anwes. Dyna'r union fath o beth y dylem fod yn ei wneud yma. Mae amser yn brin, a gwn fod nifer o Aelodau eisiau cyfrannu, ond hoffwn annog yr Aelodau i gefnogi'r cynnig hwn. Cefnogwch y cynnig i roi hawl i bawb gael cydymaith a chefnogwch y cynnig i'w gwneud yn haws i denantiaid a'r rhai sy'n profi digartrefedd gadw anifeiliaid sydd wedi dod yn aelodau o'u teuluoedd. Diolch.